Der kom torsdag eftermiddag melding om en brand i Vestbjerg. Her havde en ukrudtbrænder fået fat i noget træværk på et udhus på Myntevej 6. Beboerne fik selv slukket ilden med to spande vand. Så der var ikke meget at lave for beredskabet, da de ankom til stedet. En ung mand blev taget med en tur til Aalborg Sygehus, hvor han skal til observation for røgforgiftning. - De havde selv fået slukket ilden, så vi sørgede for at få luftet ud, og at den unge mand fik noget ilt indtil ambulancen kom, siger indsatsleder ved Beredskabscenter Aalborg Peter Reinau.

Opsummering:
Torsdag eftermiddag satte en ukrudtbrænder ild til et udhus i Vestbjerg. Beboerne fik selv slukket ilden med et par spande vand, men en ung mand blev kørt til Aalborg Sygehus til observation for røgforgiftning.